L 192/38 Službeni list Europske unije 1.7.2014. PROVEDBENA UREDBA KOMISIJE (EU) br. 724/2014 od 26. lipnja 2014. o standardu za razmjenu za dostavu podataka u skladu sa zahtjevima Uredbe (EU) br. 549/2013 Europskog parlamenta i Vijeća o Europskom sustavu nacionalnih i regionalnih računa u Europskoj uniji (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EU) br. 549/2013 Europskog parlamenta i Vijeća od 21. svibnja 2013. o Europskom sustavu nacionalnih i regionalnih računa u Europskoj uniji ('), a posebno njezin članak 3. stavak 2., budući da: (1) — Na temelju članka 3. stavka 2. Uredbe (EU) br. 549/2013 države članice Komisiji trebaju dostavljati podatke i metapodatke koji se zahtijevaju Uredbom u skladu s posebnim standardom za razmjenu podataka i drugim prak- tičnim aranžmanima koje treba odrediti Komisija. (2) — Primjenom jedinstvenog standarda za razmjenu i dostavu podataka za statistiku koji je obuhvaćen Uredbom (EU) br. 549/2013 značajno bi se pridonijelo postupku integracije poslovnog procesa unutar tog područja statistike. (3) — Inicijativu razmjene statističkih podataka i metapodataka (SDMX) o statističkim i tehničkim standardima za razmjenu i dijeljenje podataka i metapodataka pokrenuli su Banka za međunarodne namire, Europska središnja banka, Komisija (Eurostat), Međunarodni monetarni fond, Organizacija za gospodarsku suradnju i razvoj (OECD), Ujedinjeni narodi i Svjetska banka. Koristeći sintaksu XML (,oblik SDMX-ML"), u okviru SDMX-a određuju se statistički i tehnički standardi za razmjenu službenih statističkih podataka, uključujući programski jezik SDMX. Stoga je potrebno uvesti novu definiciju oblika i strukture podataka, oblikovanu u skladu s tim standardom. Kako bi se olakšao prijelaz na novi oblik, tijekom prve dvije godine nakon stupanja na snagu Uredbe, Komisija bi drža- vama članicama trebala dostaviti predloške koji bi se mogli koristiti kao ulazni podaci za alate za pretvorbu SMDX. (4) — Komisija treba staviti na raspolaganje detaljnu dokumentaciju u vezi s definicijama strukture podataka SDMX i dati smjernice o njihovoj provedbi. (5) — Mjere predviđene ovom Uredbom u skladu su s mišljenjem Odbora za europski statistički sustav. DONIJELA JE OVU UREDBU: Članak 1. Standard za dostavu podataka Države članice dostavljaju podatke koji se zahtijevaju Uredbom (EU) br. 549/2013 koristeći definicije strukture podataka SDMX. Članak 2. Tehničke specifikacije oblika podataka Države članice dostavljaju podatke i metapodatke u obliku SDMX-ML. () SLL 174, 26.6.2013., str. 1.